MABUSANA ADAT BALI SANE BECIK
Ring Indonesia, duaning panegara druene kawangun antuk makudang-kudang pulau sane ageng miwah alit sane madue makudang-kudang suku, contonyane suku Jawa sane ngangge busana adat Jawi, suku Sunda sane ngangge busana adat Sunda, suku Lombok sane ngangge busana adat Sasak, lan suku Bugis sane ngangge busana adat Bugis miwah sane lianan.
Ring Bali taler kadi asapunika, krana adat Baline sampun ketah pisan setata Susrusa maparilaksana ngajegang budaya Baline. Sakadi sane kalantur atur ring peraturan perundang-undangan nomor 79 tahun 2018 indik Hari Penggunaan Busana Adat Bali Dengan Rahmat Tuhan Yang Maha Esa, iraga patut nganggen busana Adat Bali sane becik tur pantes antuk ngelestariang budaya Bali sane tambis sirna. Busana sane lumrah kanggen rikala nyanggra pakaryan dinas. Janten pacang mabinayan ring busana kalaning nglaksanayang pakaryan adat miwah agama. Umpami rikala pacang nglaksanayang upacara Dewa Yadnya patut nganggen busana pamuspan, marupa wastra, kampuh, kuwaca miwah destar antuk sane lanang, raris wastra, kebaya, anteng, saha mapusungan ring anak istri.
Busana-busana punika sajaba wastra, lumrah nyane mawarna sarwa putih utawi kuning. Sakewanten rikalaning nyarengin indik upacara pitra yadnya utawi pengabenan, miwah pawiwahan kangkat nganggen busana payas madya utawi agung.
Anake sami pinaka pangayah utawi rikala ngayah. Sadereng unteng upacarane, lumrah krama baline mabusana adat madia. Sane lanang mawastra, maambed, miwah madestar batik, raris sane istri nganggen taler busana adat madia saha setata mapusungan.
Ngiring ri sajeroning sareng nitenin ngrajegang budaya Baline, ngiring pada yatnain sareng-sareng mangda iraga sareng sami prasida mabusana sane setata manut ring napi sane kaucap patut nganutin tata krama adat miwah agama druwene mawinan sangkaning mabusana. Sane manut punika sayang rajeg budaya Baline. Dumogi sangkaning pasuecan Ida Sang Hyang Widhi Wasa mawinan setata ajeg budaya. Pinaka ngamolihang kahuripan, pariwisata sane agung pinaka dasar ngamolihang pangupajiwa.
Sumber: https://id.scribd.com/doc/259651725/DHARMA-WACANA-bahasa-bali-doc
ban_Latn ban_Latn ban_Latn ban_Latn ban_Latn ban_Latn ban_Latn